Autoritetet në Kosovë premtojnë përkrahje për bujqësinë
Prodhuesit vendas thonë se deri tani institucionet nuk u kanë ofruar mbështetjen e nevojshme
Autoritetet në Kosovë thonë se sektori i bujqësisë përbënë një potencial të madh për zhvillimin ekonomik të vendit dhe si i tillë ai do të përkrahet, në mënyrë që të jetë në gjendje të eksportojë produktet për tregun e jashtëm. Këto komente u bënë gjatë punimeve të konferencës së sotme me temën, “E ardhmja e bujqësisë në perspektivën e zhvillimit ekonomik”, në të cilën u diskutuan sfidat me të cilat përballet sektori i bujqësisë në vend. Kosova cilësohet si një vend agrar me mundësi të shumta për ushtrimin e veprimtarive bujqësore. Por, prodhuesit vendas thonë se institucionet nuk u kanë ofruar mbështetjen e nevojshme për të zhvilluar këtë sektor, i cili vlerësohet të jetë ndër fushat më fitimprurëse në Kosovë. Kryeministri i Kosovës Hashim Thaçi tha se qeveria e tij është e përkushtuar që të zhvillojë mundësitë ekonomike të vendit, duke i kushtuar rëndësi të veçantë përkrahjes dhe rritjes së sektorit të bujqësisë. “tha kryeministri Thaçi. Ministri i Bujqësisë, Pylltarisë dhe Zhvillimit Rural, Blerand Stavileci thotë se krijimi i një mjedisi të ri e të përshtatshëm për bujqësinë synon të rregulloj qëndrueshmërinë zhvillimore të këtij sektori. “ tha ministri Stavileci. Shumë prodhues në Kosovë ankohen për politika jo të favorshme ndaj tyre, për ndihmë të vogël nga ana e institucioneve dhe për më tepër për konkurrencë jo të drejtë në treg. Autoritetet ndërkaq thonë se buxheti jo edhe aq i mjaftueshëm i Kosovës po kushtëzon mbështetjen e këtij sektori.